Hulu Langat

Daerah Hulu Langat merupakan salah satu daripada sembilan daerah yang terdapat di negeri Selangor, Malaysia. Ia berkeluasan 829 kilometer persegi dan merupakan daerah kelima terbesar di Negeri Selangor. Daerah ini juga merupakan daerah ketiga paling ramai penduduk di Malaysia dengan jumlah penduduk seramai 1,400,461 orang pada tahun 2020. Daerah ini terletak di dalam kawasan Lembah Klang dan bersempadan dengan :-

* Wilayah Persekutuan Kuala Lumpur dan Daerah Gombak di sebelah barat laut;
* Daerah Petaling di sebelah barat;
* Daerah Sepang di sebelah barat daya;
* Negeri Pahang di sebelah timur laut;
* Negeri Sembilan di sebelah selatan dan timur.
Etimologi

Terdapat pelbagai versi pendapat asal-usul nama Hulu Langat. Perkataan "Langat" dipercayai berasal daripada sejenis serangga bernama "langat" yang banyak dijumpai sebelum kampung dan bandar dibina di daerah ini. Pendapat lain mengatakan perkataan tersebut berasal daripada nama sejenis ikan iaitu "selangat". Terdapat juga pendapat lain yang mengatakan perkataan tersebut diambil daripada nama Sungai Langat yang dinamakan kerana air sungai itu hangat.

Perkataan "hulu" pula bermaksud kawasan yang dalam atau sumber sesuatu sungai.
Sejarah

Kelompok masyarakat pertama yang telah mendiami lembah Langat merupakan orang asli Sakai jauh lebih lama dari masyarakat Melayu. Namun sekitar tahun 1887, pengaruh Melayu telah masuk ke daerah ini setelah direkodkan bahawa masyarakat Sakai pada waktu tersebut dapat berbicara dalam Bahasa Melayu dengan fasih. Masyarakat tempatan pada waktu itu dikenali sebagai "Besisi" dan terbahagi kepada dua kelompok, "Orang Bukit" yang tinggal di kaki bukit dan "Orang Tanjong" yang tinggal di persisiran sungai.

Hulu Langat asalnya merupakan sebahagian daripada Negeri Sembilan. Pada tahun 1880, Hulu Langat telah diserahkan kepada Selangor di atas pertukaran dengan Lukut. Pada tahun 1855, pekan kecil Rekoh telah menjadi sebuah kawasan perlombongan bijih timah. Sultan Abdul Samad, Sultan Selangor telah menjemput seorang Kapitan Cina, Chin Ah Chan untuk membuka sebuah kawasan perlombongan di Bukit Arang.

Sekitar 1940 hingga 1950, daerah Hulu Langat merupakan antara kawasan yang paling terjejas akibat serangan komunis. Antara pekan yang teruk terjejas termasuklah Kajang, Bangi, Balakong dan Semenyih. Kerajaan British telah membuka beberapa kampung baru di sekitar daerah bagi mengurangkan pengaruh komunis dalam kalangan penduduk.
Pentadbiran

Daerah Hulu Langat ditadbir oleh dua pihak berkuasa tempatan iaitu Majlis Perbandaran Kajang dan Majlis Perbandaran Ampang Jaya. Daerah ini juga dibahagikan kepada tujuh mukim, 11 bandar dan 20 pekan.
tiada|thumb|482x482px
Mukim

# Beranang
# Cheras
# Ampang
# Ulu Langat
# Ulu Semenyih
# Kajang
# Semenyih
Bandar dan pekan

# Bandar Cheras
# Bandar Ulu Langat
# Bandar Kajang
# Bandar Semenyih
# Bandar Ampang
# Bandar Country Height
# Bandar Balakong
# Bandar Baru Bangi
# Bandar Batu 9, Cheras
# Bandar Batu 18, Semenyih
# Bandar Batu 26, Beranang
# Pekan Beranang
# Pekan Kacau
# Pekan Tarun
# Pekan Bangi Lama
# Pekan Batu 18, Ulu Langat
# Pekan Batu 23, Sungai Lalang
# Pekan Batu 26, Beranang
# Pekan Bukit Sungai Raya
# Pekan Cheras
# Pekan Desa Raya
# Pekan Dusun Tua Ulu Langat
# Pekan Kampong Pasir, Batu 14, Semenyih
# Pekan Kampong Sungai Tangkas
# Pekan Rumah Murah Sungai Lui
# Pekan Semenyih
# Pekan Simpang Balak
# Pekan Sri Nanding
# Pekan Sungai Kembong Beranang
# Pekan Sungai Lui
# Pekan Sungai Makau
Wakil Rakyat

Senarai wakil rakyat di dalam daerah Hulu Langat, Selangor.
Ahli Parlimen

*Ahli Parlimen
**YB Puan Rodziah Ismail

*Ahli Parlimen
**YB Tuan Rafizi Ramli

*Ahli Parlimen
**YB Tuan Mohd Sany Hamzan

*Ahli Parlimen
**YB Tuan Syahredzan Johan
Ahli Dewan Negeri (ADN)

*ADN
**YB Tuan Kamri Kamaruddin

*ADN
**YB Tuan Syed Ahmad Syed Abdul Rahman Alhadad

*ADN
**YB Tuan Ir. Izham Hashim

*ADN
**YB Tuan Yew Jia Haur

*ADN
**YB Datuk Wira Johan Abd Aziz

*ADN
**YB Tuan Nushi Mahfodz

*ADN
**YB Tuan David Cheong

*ADN
**YB Tuan Mohd Shafie Ngah

*ADN
**YB Tuan Wayne Ong Chun Wei
Demografi

Berdasarkan bancian Malaysia 2020 jumlah penduduk di Daerah Hulu Langat ialah seramai 1,400,461 orang dengan kepadatan penduduk 1,681 orang perkilometer persegi yang dikategorikan sebagai taburan penduduk sangat padat. Lebih separuh penduduk di daerah ini merupakan Bumiputera, membentuk 63 peratus penduduk. Kaum kedua terbesar merupakan kaum Cina diikuti India. Sebanyak lapan peratus penduduk merupakan bukan warganegara.

Nisbah penduduk lelaki kepada penduduk wanita ialah 113:100. Terdapat 431,574 tempat kediaman dengan sebanyak 387,547 isi rumah. Purata saiz isi rumah pula dicatatkan seramai empat orang dalam sebuah rumah. Lebih 975 ribu penduduk dalam kalangan umur bekerja, 390 ribu dalam golongan muda dan selebihnya 35 ribu orang merupakan warga tua.
Rujukan

Kategori:Daerah di Selangor
Daerah sempadan